Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu vakuutti Jordanian kuningas Abdullahille, -
että Israel säilyttää status quon -
juutalaisille ja muslimeille pyhällä Temppelivuorella.
Turkin presidentti Erdogan tuomitsi Israelin ja sanoi, -
että Turkki aikoo kaikin kansainvälisin keinoin -
pysäyttää Israelin väitetyt hyökkäykset muslimien pyhille paikoille.
Kansainvälisen rikostuomioistuimen pääsyyttäjä sanoi, että vaikka Israel -
saattoi syyllistyä sotarikoksiin alusrynnäkössä vuonna 2010, -
tapaus ei kuulu kuitenkaan ICC:n vastuualueeseen.
Jännityksen kiristyttyä edelleen Jerusalemissa -
pääministeri Netanjahu kutsui koolle kokouksen, -
jossa käsiteltiin turvallisuustilannetta ja -haasteita.
Netanjahu ohjeisti terrori-iskujen tekijöiden talojen purkamisesta -
sekä mellakanhallinta- toimenpiteiden muuttamisesta siten, -
että ne kattavat pidätys- määräykset ja hallinnolliset pidätykset.
Pääministeri Netanjahu tapasi Intian sisäministeri Singhin ja kertoi -
vakuuttaneensa puhelinkeskustelussa Jordanian kuningas Abdullahille, -
että Israel säilyttää status quon Temppelivuorella, -
juutalaisten ja muslimien pyhällä paikalla.
Keskustelin tänään Jordanian kuningas Abdullahin kanssa, -
ja sovimme tekevämme kaikkemme tilanteen rauhoittamiseksi.
Selitin hänelle, että aiomme säilyttää status quon Temppelivuorella -
ja että siihen kuuluu Jordanian perinteinen rooli alueella -
Israelin ja Jordanian rauhansopimuksen mukaisesti.
Meidän on pyrittävä kaikin tavoin palauttamaan rauha ja turvallisuus.
Turkin presidentti Erdogan tuomitsi Israelin yhteenotoista -
turvallisuusvoimien ja palestiinalaisten välillä Temppelivuorella, -
jossa on al-Aksan moskeija. Erdogan sanoi, että Turkki aikoo pysäyttää -
kaikin kansainvälisin keinoin Israelin iskut muslimien pyhälle paikalle.
Jännitykset islamin 3. pyhimmällä ja juutalaisten pyhimmällä paikalla -
ovat kiihtyneet päivittäisiksi kahakoiksi -
Israelin ja palestiinalaisten välillä viime viikkoina.
Turkin presidentti syytti Israelia lehdistötilaisuudessa Ankarassa -
anteeksiantamattomista teoista.
Israelin hallinnon pyrkimykset -
ovat barbaarisia, rikollisia ja anteeksiantamattomia.
Me emme saa pysyä vaiti tilanteen kehittyessä.
Meidän on ryhdyttävä -
kaikkiin tarvittaviin toimenpiteisiin kansainvälisissä puitteissa.
Turkin ja Israelin suhteet ovat huonontuneet rajusti viime vuosina.
Kriisi kärjistyi Israelin kommandojen tehtyä rynnäkön Mavi Marmaralle.
Viime kuukausina suhteita on yritetty paikata enenevästi -
sen jälkeen kun pääministeri Netanjahu pyysi anteeksi iskua.
Toiveet lähentymisestä ovat heikenneet, kun presidentti Erdogan -
on kiihdyttänyt Israelin-vastaisia puheitaan, vahingoittaen edelleen -
näiden kahden entisen liittolaisen kireitä suhteita.
Kansainvälisen rikostuomioistuimen ICC:n pääsyyttäjä sanoi, -
että vaikka Israel saattoi syyllistyä sotarikoksiin rynnäkössä, -
jossa kuoli yhdeksän turkkilaisaktivistia vuonna 2010, -
tapaus ei kuitenkaan kuulu ICC:n vastuualueeseen.
Tuomioistuimen lakimiesten päätös raivostuttanee Turkkia.
Turkki on syyttänyt Israelia joukkomurhasta -
sen jälkeen kun Israelin sotilaat laskeutuivat köydellä alukselle, -
joka yritti rikkoa Gazan merisaarron.
Saarrolla pyritään estämään aseiden salakuljetus Gazan islamistiryhmiltä, -
jotka tekevät iskuja Etelä-Israelin asutuskeskuksiin.
On perusteltua epäillä, että kansainvälisen rikostuomioistuimen -
ICC:n toimivallan alla tapahtui sotarikoksia, -
kun Israelin armeija pysäytti Mavi Marmara -aluksen 31.5.2010.
Arvioituani huolellisesti kaikki asiaankuuluvat näkökohdat, -
olen päätynyt siihen, että tapauksesta tehdystä tutkimuksesta -
mahdollisesti nousevat aiheet eivät olisi riittävän vakavia -
oikeuttamaan ICC:n jatkotoimenpiteitä.
Päätös olla nostamatta syytettä tuottaa pettymyksen aktivisteille, -
jotka ovat toistuvasti yrittäneet saada ICC:tä puuttumaan kestokonfliktiin.
Pääsyyttäjä painotti, että hän saattaa myös harkita uudelleen päätöstään, -
jos uusia todisteita ilmenee.
Saatan kuitenkin harkita päätöstäni, mikäli uusia todisteita ilmenee.
Rooman perussäännön mukaan sopimusvaltioilla, -
tässä tapauksessa Komorien liitolla, on oikeus vaatia ICC:n tuomareita -
arvioimaan uudelleen päätöstäni olla nostamatta syytettä.
ICC:llä ei ole tuomiovaltaa Turkin tai Israelin suorittamiin rikkomuksiin, -
sillä kumpikaan ei ole tuomioistuimen jäsen.
Mavi Marmara -alus, jossa kuoli yhdeksän turkkilaisaktivistia, -
oli rekisteröity Komorien saarivaltiolle, joka on ICC:n jäsen.
Komorien hallitusta edustavat lakimiehet -
aikovat pyytää tuomareita arvioimaan uudelleen tätä kielteistä päätöstä.
Israel ilmoitti tukevansa Kyproksen maakaasun etsintöjä rannikolla -
Turkin vastustuksesta huolimatta.
EU-jäsen Kypros on löytänyt -
merkittäviä kaasuesiintymiä saaren eteläpuolelta Israelin suuntaan.
Israel on tehnyt mittavia hiilivetylöytöjä viime vuosikymmenellä.
Turkki ei tunnusta Kyprosta, -
jonka väestö jakautuu etnisesti kreikan- ja turkinkyproslaisiin.
Kypros on syyttänyt Turkkia tutkimusaluksen lähettämisestä -
keräämään seismistä dataa, mikä ennakoi mahdollisia etsintöjä.
Tiedotin israelilaiskollegoilleni -
Turkin viimeaikaisista laittomista toimista -
tällä erityisellä talousvyöhykkeellä.
Korostin myös, että senkaltaiset yksipuoliset toimet -
horjuttavat tasapainoa ja turvallisuutta alueellamme.
Kunnioitamme Kyproksen koskemattomuutta.
Olemme vakuuttuneita teidän erityis- oikeudestanne tehdä tutkimuksia -
kaasu- ja öljyesiintymistä omalla talousalueellanne.
Mielestämme on aiheetonta, siis erittäin tarpeetonta, -
lisätä ylimääräistä jännitettä Lähi-idän muiden ongelmien jatkoksi.
Hyvin herkästä ja monimutkaisesta tilanteesta huolimatta -
Kypros pyrkii toimimaan vastuullisesti -
ja yhteistyössä kansainvälisen yhteisön kanssa.
Toivon, että EU:lla olisi tarpeeksi voimaa -
olla todellinen välittäjä, ja että se omaksuisi -
järkevän kannan kaasukiistoihin ja etsintöihin teidän talousalueellanne.
Kyproksen viranomaisten mukaan Turkki on antanut merivaroituksen -
toiminnasta saaren eteläpuolella joulukuun loppuun asti.
Kypros löysi 142 mrd. kuutiometriä kaasua rannikkokentältä v. 2011.
Se on antanut amerikkalais-, italialais- ja ranskalaisyhtiöille -
luvan kaasuetsintöihin. Amerikkalaisella Noble-yhtiöllä -
on oikeus myös Israelin ja Kyproksen rajavesien löytöihin.
Israel hakeutunee tiiviimpään energia- yhteistyöhön Kyproksen kanssa.
Kiitos seurasta!
Olen Jair Pinto. Shabbat shalom, nähdään maanantaina!
Suomennos: Sirpa Bågman